Regionsrådsformand Ulla Astman er den sjette mest magtfulde person i den danske sundhedssektor. Det vurderer avisen Dagens Medicin.

 

Dagens udgave af Dagens Magasin bruger masser af spalteplads på, at opstille en top 100 de mest indflydelsesrige indenfor sundhedssektoren i Danmark. Den nordjyske regionsrådsformand Ulla Astman er nummer seks på listen. Der er tale om et gevaldigt hop på listen for Ulla Astman. Sidste år måtte hun nøjes med en beskeden 17.plads. Listen toppes af formanden for Danske Regioner, Bent Hansen der også er regionsrådsformand for Region Midtjylland.